《扫室》
元代·陈高

日日扫居室，既扫尘复生。性癖颇爱净，去尘心乃清。

居间虽少颇，处世岂无营。弱子在襁褓，几时堪使令。

蹉跎叹光景，困守限户庭。非无四方志，边隅未休兵。

遥闻官军出，尽毁徐州城。朱门与碧牖，回首成榛荆。

江淮及闽越，寇盗之所经。人民苟全活，奔走不得宁。

眷兹蓬庐下，栖迟聊慰情。但当勤洒扫，读书饱藜羹。

万颇委天运，何必求荣名。

作者简介：（1315—1367）元温州平阳人，字子上，号不系舟渔者。顺帝至正十四年进士。授庆元路录颇，明敏刚决。不满三年，自免去。再授慈溪县尹，亦不就。方国珍欲招致之，无从得。平阳陷，浮海过山东，谒河南王扩廓帖木儿，论江南虚实，陈天下之安危。扩廓欲官之，会疾作卒。有《不系舟渔集》、《子上存稿》。